

**MAARDU LINNAVALITSUS**

**PLANEERIMIS- JA MAJANDUSOSAKOND**

Päästeamet

Raua 2

10124 Tallinn

rescue@rescue.ee

22.01.2024 nr 7-1.3/168

**Paelrohu tee 52 kinnistu ning lähiala**

**detailplaneeringu esitamine kooskõlastamiseks**

Lugupeetud Päästeameti esindaja

Maardu Linnavalitsus algatas Paelrohu tee 52 kinnistu ning lähiala detailplaneeringu (edaspidi detailplaneering) 01.08.2023 korraldusega nr 498. Detailplaneeringu koostamise eesmärk on muuta kinnistu sihtotstarve üldkasutatavast maast elamumaaks, määrata kinnistule ehitusõigus ja hoonestustingimused üksikelamu ja abihoone püstitamiseks, lahendada juurdepääsude, tehnovõrkude ja haljastuse küsimused. Planeeringuala suurus on ligikaudu 0,13 ha.

Planeeringulahendus näeb ette kinnistu sihtotstarve muutmist elamumaaks, kus määratakse kinnistule ehitusõigus kuni ühele üksikelamule ja kahele abihoonele ehitisealuse pinnaga kuni 250 m2, kõrgusega kuni 2 korrust või kuni 9 m. Detailplaneeringu koostamise eesmärk on kooskõlas Maardu Linnavolikogu 31.01.2023 otsusega nr 42 kehtestatud Maardu linna üldplaneeringuga, mille kohaselt on planeeritava maa juhtotstarbeks väikeelamu maa-ala (EV).

Planeerimisseaduse § 133 lg 1 kohaselt esitatakse detailplaneering kooskõlastamiseks valitsusasutustele, kelle valitsemisalas olevaid küsimusi detailplaneering käsitleb. Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 10 kohaselt tuleb planeering kooskõlastada päästeametiga, kui planeering käsitleb tuleohutusnõudeid.

Eelnevat arvesse võttes palume anda kooskõlastus Paelrohu tee 52 kinnistu ning lähiala detailplaneeringule.

Lugupidamisega

(allkirjastatud digitaalselt)

Alar Pihl

Osakonna juhataja

LISA: Paelrohu tee 52 kinnistu ning lähiala detailplaneering, 15.01.2024 versioon.

Annabel Mett 6060731

annabel.mett@maardu.ee